PRIENŲ RAJONO SAVIVALDYBĖS administracijos

BENDRASIS skyrius

Biudžetinė įstaiga, Laisvės a. 12, LT-59126 Prienai,	tel. +370 658 03 716, el. p. dziuginta.mikalauskiene@prienai.lt.

Duomenys kaupiami ir saugomi Juridinių asmenų registre, kodas 288742590

_______________________________________________________________________________

Prienų rajono savivaldybės taryba

SPRENDIMO „DĖL TURTO, SKIRTO HUMANITARINEI PAGALBAI TEIKTI, NEATLYGINTINO PERDAVIMO“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Priėmus sprendimą perduoti gaisrinius automobilius Ukrainos valstybinei nepaprastųjų situacijų tarnybai, bus suteikta reikšminga humanitarinė pagalba Ukrainos valstybei.

Siūlomos teisinio reguliavimo nuostatos:

Lietuvos Respublikos vystomojo bendradarbiavimo ir humanitarinės pagalbos įstatymo (toliau – Įstatymas) 10 straipsnio 2 ir 4 dalyse nustatyta, kad skubi ir ilgalaikė humanitarinė pagalba gali būti teikiama piniginėmis lėšomis, maistu, daiktais, sveikatos priežiūros ir kitomis paslaugomis ir priemonėmis pagal humanitarinius poreikius, teikiant civilinės saugos tarptautinę pagalbą, taip pat veiksmais, kuriais atkuriamos būtiniausios gyvenimo sąlygos, mažinama nelaimių rizika, įskaitant pasirengimą nelaimėms ir atsigavimą po jų, ir yra teikiama operatyviai reaguojant į neatidėliotinus poreikius.

Įstatymo 11 straipsnio 1 ir 2 dalyse nustatyta, kad valstybės ir savivaldybių institucijos ir įstaigos pagal kompetenciją priima sprendimus dėl humanitarinės pagalbos teikimo ar inicijuoja šių sprendimų priėmimą Vyriausybės nustatyta tvarka, o valstybei arba savivaldybei nuosavybės teise priklausantį turtą, patikėjimo teise valdomą valstybės arba savivaldybės institucijų ir įstaigų, skirtą humanitarinei pagalbai teikti, valstybės ir savivaldybių institucijos ir įstaigos gali neatlygintinai perduoti tarptautinių organizacijų, užsienio valstybių valstybinių ar savivaldybių institucijų, užsienio valstybių viešųjų juridinių asmenų nuosavybėn Valstybės ir savivaldybių turto valdymo, naudojimo ir disponavimo juo įstatymo nustatyta tvarka.

Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo patvirtinimo“, 94.5 papunktyje nustatyta, kad institucijos gali teikti skubią ir ilgalaikę humanitarinę pagalbą neatlygintinai perduodamos valstybei arba savivaldybei nuosavybės teise priklausantį turtą, patikėjimo teise valdomą institucijų, skirtą humanitarinei pagalbai teikti, tarptautinių organizacijų, kitų valstybių valstybės ar savivaldybių institucijų, kitų valstybių viešųjų juridinių asmenų nuosavybėn.

Laukiami rezultatai:

Priėmus sprendimą humanitarinei pagalbai skirtas turtas bus neatlygintinai perduotas Ukrainos valstybinei nepaprastųjų situacijų tarnybai, juridinio asmens kodas 38516849, adresas Olesya Honcharag. 55, Kijevas, Ukraina.

Lėšų poreikis ir šaltiniai:

Šiam sprendimui įgyvendinti papildomos lėšos nereikalingos.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Nėra.

Bendrojo skyriaus patarėja,	atliekanti savivaldybės parengties pareigūno funkcijas,	l. e. skyriaus vedėjo pareigas Džiuginta Mikalauskienė